Der er stadig brand i en etageejendom i Stoldal i Hobro, men branden er nu under kontrol, og der arbejdes på at få den slukket helt. Det kan dog vare lidt, fordi blæsten kan få gløder til at blusse op. Branden har været så voldsom, at beredskab og politi har evakueret beboerne i ejendommen. Ifølge chefvagt ved Nordjyllands Beredskab, Jan Nedza, er beboere fra fem opgange blevet evakueret. Det er især tre af opgangene, hvor det står slemt til. - Der er massive vandskader i lejlighederne, og der bliver brug for genhusning, forklarer han. Alle de evakuerede har fået tilbud om at blive kørt til hallen i Hobro. Jan Nezda oplyser desuden, at ingen er kommet til skade i branden. Han opfordrer til, at man stadig holder døre og vinder lukkede, så længe man kan se eller lugte røgen fra branden, for der vil være røg lidt endnu. Branden opstod i en af lejlighederne, men hvordan den opstod ved man endnu ikke.

Opsummering:
En voldsom brand i en etageejendom har nu stået på i et par timer, og beboerne er blevet evakueret.